Imtella' Awwissu 17, 2021 - Aġġornata 17 Ta' Awwissu, 2021 3:18pm New Zealand se terġa' tmur f'lockdown wara li fl-aħħar 24 siegħa ġie rreġistrat każ ġdid ta' Covid-19. Dan huwa l-ewwel każ mhux impurtat ta' Coronavirus li tħabbar fil-pajjiż fuq medda ta' sitt xhur, jiġifieri minn Frar li għadda. F'konferenza tal-aħbarijiet, il-Prim Ministru ta' New Zealand, Jacinda Ardern, qalet li l-pajjiż se jmur f'lockdown wara li raġel ta' 58 sena, li ma kienx imlaqqam kontra l-Coronavirus, irriżulta pożittiv għall-varjant Delta fil-belt ta' Auckland. Ardern qalet li b'hekk Auckland se jmur f'lockdown għal ġimgħa, filwaqt li l-bqija ta' New Zealand se tagħmel l-istess għat-tlett ijiem li ġejjin. Fi New Zealand hu stmat li madwar 20% tal-popolazzjoni biss tlaqqmet għalkollox kontra l-Covid-19 s'issa.